‘सीसीटीवी चलें, संवेदनशील स्थलों पर हो रोशनी’
महिलाओंके विरुद्ध होने वाले अपराधों पर कठोर कार्रवाई हो। दिल्ली की सड़कों और रिहायशी इलाकों में पीसीआर वैन की पैट्रोलिंग बढ़ाई जाए। महिलाओं से संबंधित शिकायतों के लिए 100 नंबर की सेवाओं में और वृद्धि की जाए। यह भी जरूरी है कि दिल्ली में जहां भी सीसीटीवी लगे हैं, वह काम कर रहे हों। इसके अलावा पब्लिक स्थलों और संवेदनशील इलाकों में रोशनी के इंतजाम किए जाएं। यह निर्देश बुधवार को एलजी अनिल बैजल ने राजनिवास में महिला सुरक्षा पर गठित टास्क फोर्स की बैठक में दिल्ली के मुख्य सचिव एमएम कुट्टी को दिए।
एलजी बैजल ने कहा कि यह सुनिश्चित किया जाए कि दिल्ली में विभिन्न स्थानों पर लगाए गए सीसीटीवी कैमरे ठीक प्रकार से कार्य करें। कैमरों का रख-रखाव और देखभाल नियमित रूप से की जाए। दिल्ली पुलिस यह सुनिश्चित करे कि ऐसी सड़कों/संवेदनशील स्थानों पर पुलिस की पैट्रोलिंग बढ़ाई जाए, जहां महिलाओं की अत्यधिक शिकायत आती हो। सीसीटीएनएस के प्रोजेक्ट को जल्द से जल्द लागू किया जाए। एलजी ने विशेष आयुक्त महिला सुरक्षा से कहा कि वह सभी स्मार्टस फोनों में आपातकाल बटन को आवश्यक बनाने के लिए रूप-रेखा तैयार करें।
मूल कारणों पर विशेषज्ञों का समूह करेगा अध्ययन
एलजीने कहा कि विशेषज्ञों का एक समूह महिलाओं के खिलाफ हो रहे अत्याचारों के मूल कारणों के बारे में अध्ययन करेगा। जिससे अपराधों पर रोकथाम के लिए ठोस कदम उठाए जा सकेंगे। यह स्टडी ग्रुप तीन महीने में अपनी रिपोर्ट एलजी कार्यालय को सौंपेगा। इसके अलावा संबंधित एजेंसियां यौन अपराध संबंधी एफआईआर और उनके संदर्भ में डेटा को डिजिटाइज्ड करें। दिल्ली में महिलाओं की सुरक्षा के मुद्दे की निगरानी के लिए गठित टास्क फोर्स की बैठक में दिल्ली महिला आयोग अध्यक्ष और संबंधित विभागों के प्रमुख शामिल हुए।
महिला सुरक्षा पर टास्क फोर्स की बैठक में एलजी ने मुख्य सचिव को दिए निर्देश
hin_Deva hin_Deva hin_Deva hin_Deva hin_Deva hin_Deva